
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1157 

19 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της υπ’αριθμ. Ε.2200/600/1.7.1994 
κοινή υπουργική απόφαση (ΦΕΚ547/13.7.1994) πε¬ 
ρί ρύθμισης διαδικασιών παραγωγής, μεταποίη¬ 
σης, εμπορίας και ελέγχου των προδρόμων ουσιών 
παρασκευής ναρκωτικών και ψυχοτρόπων ουσιών. 1 

Ανάθεση στη Δ/νση Εθνικών Λογ/σμών της Γ.Γ.ΕΣΥΕ 
της εκτέλεσης των στατιστικών εργασιών για την 
κατάρτιση των τριμηνιαίων λογαριασμών των θε¬ 
σμικών τομέων . 2 

Ανάθεση στη Δ/νση Εθνικών Λογ/σμών της Γ.Γ.ΕΣΥΕ 
της εκτέλεσης των στατιστικών εργασιών για τη 
βελτίωση της ποιότητας των στοιχείων του Ακαθα¬ 
ρίστου Εθνικού Προϊόντος. 3 

Τροποποίηση της κοινής υπουργικής απόφασης "Σύ¬ 
σταση και Λειτουργία της Ειδικής Υτπηρεσίας Δια¬ 
χείρισης του Ε.Π. Απασχόληση και Επαγγελματική 
Κατάρτιση" (ΦΕΚ 1595/ Β/2000). 4 

Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου στον Οργανι¬ 
σμό Γεωργικής Επαγγελματικής Εκπαίδευσης, Κα¬ 
τάρτισης και Απασχόλησης (Ο.Γ.Ε.Ε.Κ.Α.) "ΔΗΜΗ¬ 


ΤΡΑ"-Ν.Π.Ι.Δ. 5 

Ένταξη του έργου "Μουσειολογική - Μουσειογραφι- 
κή μελέτη του Νέου Μουσείου Πατρών στο ΤΔΠΕ- 
ΑΕ. 6 

Συμπληρωματικές ρυθμίσεις για την ίδρυση εμπορευ- 
ματικών Κέντρων. 7 

Καθορισμός τοπικής αρμοδιότητας αστυνομικών Υπη¬ 
ρεσιών. 8 


ΑΠΟΦΑΣΕΙΣ 

Αοιθυ. Ε.2589/960/Β0034 (1) 

Αντικατάσταση της υπ’αριθμ. Ε.2200/600/1.7.1994 κοινή 
υπουργική απόφαση (ΦΕΚ 547/13.7.1994) περί ρύθμι¬ 
σης διαδικασιών παραγωγής, μεταποίησης, εμπορίας 
και ελέγχου των προδρόμων ουσιών παρασκευής ναρ¬ 
κωτικών και ψυχοτρόπων ουσιών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 2214/1994 άρθρο 46 παρ. 10 (ΦΕΚ 
75/11.5.1994). 

2. Τις διατάξεις του ν. 2161/1993 άρθρο 9 (ΦΕΚ 119 Α/ 
26.7.1993). 

3. Τον Κανονισμό (ΕΚ) 273/2004 (Ε47/18.2.2004). 

4. Τον Κανονισμό (ΕΚ) 111/2005 (122/26.1.2005). 

5. Τον Κανονισμό (ΕΚ) 1277/2005 (Ε202/7/3.8.2005). 

6. Το Προεδρικό Διάταγμα 284/1988 όπως τροποποιή¬ 
θηκε και ισχύει. 

7. Ότι σύμφωνα με τα ανωτέρω είναι αναγκαία η αντικα¬ 
τάσταση της υπ’αριθμ. Ε.2200/600/Β0034/13.7.1994 κοι¬ 
νή υπουργική απόφαση. 

8. Την υπ’ αριθμ. 14650/ΔΙΟΕ85/17.3.2004 (ΦΕΚ Β' 519) 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών "Καθορισμός Αρμοδιοτήτων 
των Υφυπουργών Οικονομίας και Οικονομικών". 

9. Την υπ’ αριθμ. 27304/17.3.2004 (ΦΕΚ517Β) κοινή από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης Ανάθεσης Αρμοδιοτήτων στους 
Υφυπουργούς Υγείας και Κοινωνικής Αλληλεγγύης. 

10. Το γεγονός ότι από τις διατάξεις της απόφασης αυ¬ 
τής προκαλείται μικρή οικονομική επιβάρυνση στον Κρα¬ 
τικό Προϋπολογισμό, το ύψος της οποίας δεν μπορεί να 
υπολογιστεί, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 
Τεκμηρίωση 

1. Επιχείρηση που συμμετέχει σε εισαγωγές, εξαγωγές 
ή δραστηριότητες μεσαζόντων προδρόμων ουσιών οποι¬ 
οσδήποτε κατηγορίας του παραρτήματος του Κανονι¬ 
σμού 111/2005, θα πρέπει να τηρεί βιβλίο ή μηχανογρα¬ 
φημένο αρχείο, το οποίο θα είναι διαθέσιμο στις αρμόδιες 
αρχές που θα διενεργούν τον έλεγχο. 

2. Το βιβλίο ή οι μηχανογραφημένες καταστάσεις θα θε¬ 
ωρούνται από την τελωνειακή αρχή, στην κατά τόπο αρ¬ 
μοδιότητα της οποίας βρίσκεται η έδρα ή οι εγκαταστά¬ 
σεις της επιχείρησης καθώς και από τον Εθνικό Οργανι¬ 
σμό Φαρμάκων ή το Γενικό Χημείο του Κράτους αν πρό¬ 
κειται για ουσία που ανήκει στην κατηγορία 1 ή στις κατη¬ 
γορίες 2 ή 3 αντιστοίχως. 

3. Η ίδια υποχρέωση εφαρμόζεται για την επιχείρηση 
που αποθηκεύει, παρασκευάζει, παράγει, επεξεργάζεται, 
εμπορεύεται, διανέμει ή ασκεί μεσιτεία προδρόμων ου¬ 
σιών κατηγορίας 1 ή 2. 

Άρθρο 2 

Χορήγηση έγκρισης 

1. Επιχείρηση που συμμετέχει στην εισαγωγή, εξαγω¬ 
γή, δραστηριότητες μεσαζόντων, κατοχή, αποθήκευση, 
παρασκευή, παραγωγή, επεξεργασία, εμπορία, διανομή, 
διάθεση στην αγορά προδρόμων ουσιών της κατηγορίας 

1 υποχρεούται να λαμβάνει έγκριση από την 33η Δ/νση 
Ελέγχου Τελωνείων της Γενικής Διεύθυνσης Τελωνείων 
και Ε.Φ.Κ. του Υπουργείου Οικονομίας και Οικονομικών. 

2. Η αίτηση μεταδικαιολογητικάπου προβλέπονται στο 
άρθρο 5 του Κανονισμού 1277/2005 θα συνοδεύεται από 
Άδεια Δυνατότητας που εκδίδεται από τον Εθνικό Οργα¬ 
νισμό Φαρμάκων, καθώς και από παράβολο των 50,00 ΕΨ- 
ΒΟ και θα κατατίθεται στο αρμόδιο Τμήμα της 33ης 
Δ/νσης, προκειμένου, μετά την εξέταση του φακέλου, και 
σε προθεσμία εξήντα εργάσιμων ημερών, να αποφασίσει 
για την χορήγηση ή μη της έγκρισης. 

3. Η έγκριση ισχύει για χρονική περίοδο τριών ετών από 
την ημερομηνία εκδόσεώς της μετά την πάροδο της οποί¬ 
ας θα πρέπει να κατατίθεται αίτηση ανανέωσής της. 

4. Δεν θίγεται η ισχύς των εγκρίσεων που έχουν εκδοθεί 
πριντην 18-08-2005 και οι οποίες θα υπόκεινται σε ανανέ¬ 
ωση μετά την πάροδο της τριετίας από την προαναφερο- 
μένη ημερομηνία. Επιχείρηση που κατέχει την έγκριση 
αυτή υποχρεούται να καταθέσει έως 31-12-2005 όσα επι¬ 
πλέον, των ήδη κατατιθεμένων δικαιολογητικών, προβλέ- 
πονται από το άρθρο 5 του κανονισμού αριθμ. 1277/2005. 

Άρθρο 3 
Καταχώρηση 

1. Επιχείρηση που συμμετέχει στην εισαγωγή, εξαγω¬ 
γή, δραστηριότητες μεσαζόντων, κατοχή, αποθήκευση, 
παρασκευή, παραγωγή, επεξεργασία, εμπορία, διανομή, 
διάθεση στην αγορά προδρόμων ουσιών της κατηγορίας 

2 ή σε εξαγωγές της κατηγορίας 3 θα πρέπει να καταχω- 
ρείται σε μηχανογραφημένο αρχείο της 33ης Δ/νσης 
Ελέγχου Τελωνείων της Γενικής Διεύθυνσης Τελωνείων 
και Ε.Φ.Κ. του Υπουργείου Οικονομίας και Οικονομικών. 

2. Για την καταχώρησή της η επιχείρηση θα καταθέτει 
αίτηση στην οποία θα δηλώνει τα κάτωθι: 


- Τα πλήρη στοιχεία της επιχείρησης, την διεύθυνση της 
έδρας της καθώς και των εγκαταστάσεών της τα οποία 
υποχρεούται να επικαιροποιεί. 

- Τα στοιχεία του υπεύθυνου υπάλληλου όταν πρόκειται 
για ουσίες της κατηγορίας 2. 

- Την ονομασία της πρόδρομης ουσίας ή των προδρό¬ 
μων ουσιών για τις οποίες ζητείται η καταχώρηση της επι¬ 
χείρησης. 

Η αίτηση θα συνοδεύεται από Άδεια Δυνατότητας που 
χορηγείται από τις αρμόδιες Υπηρεσίες του Γενικού Χη¬ 
μείου του Κράτους καθώς και από παράβολο των 10,00 
ΕυΒΟ και θα κατατίθεται στο αρμόδιο Τμήμα της 33ης 
Δ/νσης, το οποίο και θα εκδίδει βεβαίωση καταχώρησης 
στον αιτούντα. 

Η επιχείρηση πρέπει να ανανεώνει την εν λόγω Άδεια 
Δυνατότητας ανά τριετία και να την προσκομίζει στο αρ¬ 
μόδιο Τμήμα της 33ης Δ/νσης Ελέγχου Τελωνείων. 

Άρθρο 4 

Ειδικές Εγκρίσεις - Ειδικές Καταχωρήσεις 

1. Στα φαρμακεία, στα κτηνιατρεία, στα τελωνεία, στην 
αστυνομία, στα επίσημα εργαστήρια των αρμοδίων αρ¬ 
χών και στις ένοπλες δυνάμεις χορηγούνται ειδικές εγκρί¬ 
σεις και ειδικές καταχωρήσεις κατά περίπτωση για την 
χρήση των προδρόμων ουσιών στα πλαίσια των επίσημων 
καθηκόντωντους. 

2. Για την χορήγηση της ειδικής έγκρισης οι αναφερόμε- 
νοι στην παράγραφο 1 φορείς και Υπηρεσίες καταθέτουν 
αίτηση στην 33η Δ/νση, στην οποία δηλώνουν τα πλήρη 
στοιχεία των διευθύνσεών τους, την πρόδρομη ουσία και 
τον σκοπό για τον οποίο χρησιμοποιείται καθώς και τα μέ¬ 
τρα που έχουν ληφθεί για την ασφαλή φύλαξή της. 

3. Γιατην έκδοση βεβαίωσης ειδικής καταχώρησης οι ανα- 
φερόμενοι στην παράγραφο 1 φορείς και Υπηρεσίες κατα¬ 
θέτουν αίτηση στην 33η Δ/νση, στην οποία δηλώνουν τα 
πλήρη στοιχεία των διευθύνσεών τους καθώς και την πρό¬ 
δρομη ουσία και τον σκοπό για τον οποίο χρησιμοποιείται. 

Άρθρο 5. 

Έκδοση Αδειών Εισαγωγής /Εξαγωγής 

Αρμόδια Αρχή για την έκδοση Αδειών Εισαγωγής / Εξα¬ 
γωγής προδρόμων ουσιών ναρκωτικών είναι η 33η Δ/νση 
Ελέγχου Τελωνείων της Γενικής Διεύθυνσης Τελωνείων 
και Ε.Φ.Κ. του Υπουργείου Οικονομίας και Οικονομικών. 

Άρθρο 6 

Διεξαγωγή ελέγχων 

1. Γ ιατην εξασφάλιση της εφαρμογής των ανωτέρω δια¬ 
τάξεων καθώς και της μη εκτροπής των προδρόμων ου¬ 
σιών από την νόμιμη χρήση τους στην παράνομη παρα¬ 
σκευή ναρκωτικών και ψυχοτρόπων ουσιών διενεργούνται 
έλεγχοι στις επιχειρήσεις που συμμετέχουν στην εισαγω¬ 
γή, εξαγωγή, δραστηριότητες μεσαζόντων, κατοχή, απο¬ 
θήκευση, παρασκευή, παραγωγή, επεξεργασία, εμπορία, 
διανομή, διάθεση στην αγορά προδρόμων ουσιών. 

2. Γ ια την πραγματοποίηση των ελέγχων, τόσο στην 
έδρα όσο και στις εγκαταστάσεις των επιχειρήσεων, συ- 
στήνεται μικτή επιτροπή που αποτελείται από δύο τελω¬ 
νειακούς υπαλλήλους από το κατά τόπον αρμόδιο τελω¬ 
νείο που έχει την έδρα ή τις εγκαταστάσεις η επιχείρηση 
και από υπάλληλο του Εθνικού Οργανισμού Φαρμάκων ή 
του Γ ενικού Χημείου του Κράτους κατά περίπτωση. 

3. Εφόσον κριθεί απαραίτητο μπορεί να ζητηθεί η συμ¬ 
μετοχή στην επιτροπή ως μέλους υπαλλήλου από τις Ελε¬ 
γκτικές Υπηρεσίες Τελωνείων ή την Υπηρεσία Ειδικών 
Ελέγχων ή και άλλες εξειδικευμένες Υπηρεσίες ή φορείς 
του Δημοσίου με ειδικότητα ανάλογη προς την φύση της 
έρευνας που πρόκειται να διεξαχθεί. 

4. Τακτικός έλεγχος στις επιχειρήσεις πραγματοποιεί¬ 
ται τουλάχιστον μία φορά εντός της τριετίας και έκτακτοι 
έλεγχοι στις περιπτώσεις που κρίνεται απαραίτητο για 
την συλλογή αποδεικτικών στοιχείων για παρατυπίες. 

Άρθρο 7 

Τελικές Διατάξεις 

1. Η απόφαση αυτή καταργεί την υπουργική απόφαση 
Ε.2200/600/1 -7-1994 ΦΕΚ 547/13-7-1994 και αρχίζει να 
ισχύει από την ημερομηνία δημοσίευσής της στην Εφη¬ 
μερίδα της Κυβερνήσεως αλλά πάντως όχι νωρίτερα από 
τις 18.8.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2005 

οι ΥΦΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΑΔΑΜ ΡΕΓΚΟΥΖΑΣ ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

Αοιθυ. 9275/Γ 1-1021 (2) 

Ανάθεση στη Δ/νση Εθνικών Λογ/σμών της Γ.Γ.ΕΣΥΕ της 

εκτέλεσης των στατιστικών εργασιών για τη ν κατάρτιση 

των τριμηνιαίων λογαριασμών των θεσμικών τομέων 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 "περί οργανώσεως της ΕΣΥΕ" 
ΦΕΚ Α' 278 καιτωνπ.δ. 1143/1980 "Περί οργανισμού της 
ΕΣΥΕ", ΦΕΚ Α' 289 και 226/2000 "Οργανισμός της ΓΓ 
ΕΣΥΕ", ΦΕΚ Α'195. 

β. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανατου άρθρου πρώτου 
του π.δ. 63/2005 ΦΕΚ Α' 98. 

γ. Του ν. 2392/1996 "πρόσβαση της Γενικής Γραμματεί¬ 
ας Εθνικής Στατιστικής Υπηρεσίας της Ελλάδος (ΓΓ 
ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και 
θεμάτων της ΓΓ ΕΣΥΕ" ΦΕΚΑ'60. 

δ. Του άρθρου 22 του ν. 2362/1995 "περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις" ΦΕΚ Α'247. 

ε. Του άρθρου 40 του ν. 849/1978 "περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας", όπως συμπληρώθηκε με το 
άρθρο 8 του Ν. 2129/93 με θέμα "Αύξηση συντάξεων και 
άλλες διατάξεις". 

στ. Του π.δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών". 

2. Τον Κανονισμό (ΕΚ) αριθ. 2223/1996 του συμβουλίου 
της 25ης Ιουνίου 1996, περί Ευρωπαϊκού Συστήματος 
Εθνικών και Περιφερειακών Λογ/σμών. 


3. Τη συμφωνία χρηματοδότησης υπ’αριθμ. 
200441100003 που υπεγράφη μεταξύ της Γ.Γ. ΕΣΥΕ και 
του Στατιστικού Γραφείου των Ευρωπαϊκών Κοινοτήτων 
(ΕΙΙΒ08ΤΑΤ) ύψους 132.320 ευρώ. 

4. Το γεγονός ότι από τις διατάξεις της παρούσας προ- 
καλείται δαπάνη συνολικού ύψους 132.320 ευρώ, σε βά¬ 
ρος του κρατικού προϋπολογισμού, οικονομικού έτους 
2005 (Ε.Φ 23-750, ΚΑΕ 5354 και ΚΑΕ 1111). Η ΕΨΒΟδΤΑΤ 
θα επιχορηγήσει το όλο έργο με το ποσό των 119.088 ευ¬ 
ρώ, αποφασίζουμε: 

1. Αναθέτουμε στη Δ/νση Εθνικών Λογ/σμών της ΓΓ 
ΕΣΥΕ τη διενέργεια των στατιστικών εργασιών που απαι¬ 
τούνται για την κατάρτιση των τριμηνιαίων λογαριασμών 
των θεσμικών τομέων όπως αναλυτικά περιγράφονται 
στα παραρτήματα ΓΑ και Ι-Β της συμφωνίας χρηματοδό¬ 
τησης και ειδικότερα: 

- Τριμηνιαίοι εθνικοί λογαριασμοί (λογαριασμοί θεσμι¬ 
κών τομέων) 

- Τριμηνιαίοι εθνικοί λογαριασμοί (ΐΐεεά θεΐίπιείθε) 

2. Σκοπός των στατιστικών εργασιών αυτών που διε- 
νεργούνται στα πλαίσια των εναρμονισμένων κοινοτικών 
εργασιών είναι η κατάρτιση των τριμηνιαίων στοιχείων 
των Εθνικών Λογαριασμών. 

3. Το χρονικό διάστημα εντός του οποίου διενεργήθηκαν 
και θα διενεργηθούν οι στατιστικές εργασίες για τη κατάρ¬ 
τιση τωντριμηνιαίων στοιχείωντων Εθνικών Λογαριασμών, 
είναι από 11ανουάριου 2005 έως 31 Δεκεμβρίου 2005. 

4. Οι ανωτέρω στατιστικές εργασίες θα πραγματοποιη¬ 
θούν από υπαλλήλους της Γ.Γ.ΕΣΥΕ, υπαλλήλους άλλων 
Δημοσίων Υπηρεσιών, υπαλλήλους Τραπεζών, ιδιώτες συ¬ 
νεργάτες, με απασχόλησή τους εκτός κανονικού ωραρίου. 

5. Η δαπάνη για την εκτέλεση των στατιστικών εργασιών 
θα βαρύνει τον προϋπολογισμό της Γ.Γ.ΕΣΥΕ, οικονομι¬ 
κού έτους 2005 (φορέας 23-750, ΚΑΕ 5354, ΚΑΕ 1111). Η 
ΕυΒΟδΤΑΤ θα επιχορηγήσει το όλο έργο με το ποσό των 
119.088 ευρώ. 

6. Εξουσιοδοτούμε το Γενικό Γραμματέα ΕΣΥΕ για όλες 
τις αναγκαίες ενέργειες (επιλογή και ορισμό του κατάλ¬ 
ληλου προσωπικού) που απαιτούνται ώστε οι υπό ανάθε¬ 
ση εργασίες να περατωθούν εντός της προθεσμίας που 
ορίζεται στη συμφωνία χρηματοδότησης. 

7. Ο καθορισμός της αμοιβής εκείνων που απασχολή¬ 
θηκαν και θα απασχοληθούν στις εργασίες αυτές θα γίνει 
με απόφαση του Υπουργού Οικονομίας και Οικονομικών. 

8. Η απόφαση ισχύει από 1ης Ιανουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Αυγούστου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αοιθυ. 9276/Γ1-1022 (3) 

Ανάθεση στη Δ/νση Εθνικών Λογ/σμών της Γ.Γ.ΕΣΥΕ της 
εκτέλεσης των στατιστικών εργασιών για τη βελτίωση 
της ποιότητας των στοιχείων του Ακαθαρίστου Εθνι¬ 
κού Προϊόντος 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του ν.δ. 3627/1956 "περί οργανώσεως της ΕΣΥΕ" ΦΕΚ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α' 278 καιτωνπ.δ. 1143/1980 "περί οργανισμού της ΕΣΥΕ" 
ΦΕΚ Α' 289, και 226/2000 "οργανισμός της ΓΓ ΕΣΥΕ" ΦΕΚ 
Α' 195. 

β. Του Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα του άρθρου πρώ¬ 
του του π.δ. 63/2005 ΦΕΚ Α' 98. 

γ. Του ν. 2392/1996 "πρόσβαση της Γενικής Γραμματεί- 
ας Εθνικής Στατιστικής Υπηρεσίας της Ελλάδος (ΓΓ 
ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και 
θεμάτων της ΓΓ ΕΣΥΕ". 

δ. Του άρθρου 22 του ν. 2362/1995 "περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις" ΦΕΚ Α'247. 

ε. Του άρθρου 40 του ν. 849/1978 "περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας", όπως συμπληρώθηκε με το 
άρθρο 8 του ν. 2129/1993 με θέμα "Αύξηση συντάξεων και 
άλλες διατάξεις". 

στ. Του π.δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών". 

2. Τον Κανονισμό (ΕΚ) αριθ. 2223/1996 του συμβουλίου 
της 25ης Ιουνίου 1996, περί Ευρωπαϊκού Συστήματος 
Εθνικών και Περιφερειακών Λογ/σμών. 

3. Τη συμφωνία χρηματοδότησης υπ’αριθμ. 
200440100009 που υπεγράφη μεταξύ της Γ.Γ.ΕΣΥΕ και 
του Στατιστικού Γ ραφείου των Ευρωπαϊκών Κοινοτήτων 
(ΕυΒΟδΤΑΤ) ύψους 118.000 ευρώ. 

4. Το γεγονός ότι από τις διατάξεις της παρούσας προ- 
καλείται δαπάνη συνολικού ύψους 118.000 ευρώ, σε βά¬ 
ρος του κρατικού προϋπολογισμού (Ε.Φ 23-750, ΚΑΕ 
5354 και ΚΑΕ 1111). Η ΕΕΙΡΙΟδΤΑΤ θα επιχορηγήσει το 
όλο έργο με το ποσό των 100.300 ευρώ, αποφασίζουμε: 

1. Αναθέτουμε στη Δ/νση Εθνικών Λογ/σμών της ΓΓ 
ΕΣΥΕ τη διενέργεια των στατιστικών εργασιών που απαι¬ 
τούνται για τη βελτίωση της ποιότητας των στοιχείων του 
Ακαθαρίστου Εθνικού Προϊόντος όπως αναλυτικά περι- 
γράφονται στα παραρτήματα Ι-Α, Ι-Β και 1-0 της συμφω¬ 
νίας χρηματοδότησης και ειδικότερα: 

- Υπολογισμός του παγίου κεφαλαίου κατά κλάδο οικο¬ 
νομικής δραστηριότητας και βελτίωση των εκτιμήσεων της 
ανάλωσης παγίου κεφαλαίου με ιδιαίτερη έμφαση στις 
αποσβέσεις των έργων υποδομής (γέφυρες, δρόμοι κλπ). 

- Διερεύνηση πηγών και ανάπτυξη μεθοδολογίας για 
την εκτίμηση του προϊόντος των παρανόμων δραστηριο¬ 
τήτων. 

- Ανάλυση και αντιμετώπιση των ασυμμετριών μεταξύ 
των αποτελεσμάτων των λογαριασμών του Ισοζυγίου 
Πληρωμών της Τράπεζας Ελλάδος και του λογαριασμού 
αλλοδαπής των Εθνικών Λογαριασμών (ΕΣΥΕ). 

2. Σκοπός των στατιστικών εργασιών αυτών που διε- 
νεργούνται στα πλαίσια των εναρμονισμένων κοινοτικών 
εργασιών είναι η βελτίωση της ποιότητας των στοιχείων 
του Ακαθαρίστου Εθνικού Προϊόντος. 

3. Το χρονικό διάστημα εντός του οποίου διενεργήθη- 
καν και θα διενεργηθούν οι στατιστικές εργασίες για τη 
βελτίωση της ποιότητας των στοιχείων του Ακαθαρίστου 
Εθνικού Προϊόντος, είναι από 1 Ιανουάριου 2005 έως 31 
Δεκεμβρίου 2005. 

4. Οι ανωτέρω στατιστικές εργασίες θα πραγματοποιη¬ 
θούν από υπαλλήλους της Γ.Γ.ΕΣΥΕ, υπαλλήλους άλλων 


Δημοσίων Υπηρεσιών, υπαλλήλους Τραπεζών, Επιχειρή¬ 
σεων και ιδιώτες συνεργάτες, με απασχόλησή τους εκτός 
κανονικού ωραρίου. 

5. Η δαπάνη για την εκτέλεση των στατιστικών εργασιών 
θα βαρύνει τον προϋπολογισμό της Γ.Γ.ΕΣΥΕ, οικονομι¬ 
κού έτους 2005 (φορέας 23-750, ΚΑΕ 5354, ΚΑΕ 1111). Η 
ΕΨΒΟδΤΑΤ θα επιχορηγήσει το όλο έργο με το ποσό των 
100.300 ευρώ. 

6. Εξουσιοδοτούμε το Γ ενικό Γ ραμματέα ΕΣΥΕ για όλες 
τις αναγκαίες ενέργειες (επιλογή και ορισμό του κατάλ¬ 
ληλου προσωπικού) που απαιτούνται ώστε οι υπό ανάθε¬ 
ση εργασίες να περατωθούν εντός της προθεσμίας που 
ορίζεται στη συμφωνία χρηματοδότησης. 

7. Ο καθορισμός της αμοιβής εκείνων που απασχολή¬ 
θηκαν και θα απασχοληθούν στις εργασίες αυτές θα γίνει 
με απόφαση του Υπουργού Οικονομίας και Οικονομικών. 

8. Η απόφαση ισχύει από 1ης Ιανουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, ΘΑυγούστου 2005 

ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 222999 (4) 

Τροποποίηση της κοινής υπουργικής απόφασης "Σύστα¬ 
ση και Λειτουργία της Ειδικής Υπηρεσίας Διαχείρισης 
του Ε.Π. Απασχόληση και Επαγγελματική Κατάρτιση" 
(ΦΕΚ 1595/Β/2000). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα του άρ¬ 
θρου πρώτου του π.δ. 63/2005 ΦΕΚ Α' 98.2. Τον Κανονι¬ 
σμό (ΕΚ) 1260/1999 του Συμβουλίου της 21.6.1999. 

3. Τον Κανονισμό (ΕΚ) 1784/1999 του Ευρωπαϊκού Κοι¬ 
νοβουλίου και του Συμβουλίου της 12ης Ιουλίου 1999 
"Σχετικά με το Ευρωπαϊκό Κοινωνικό Ταμείο" (Ε 213/ 
13.8.1999). 

4. Τις διατάξεις του ν. 2860/2000 (ΦΕΚ 251 /Α/14.11.2000) 
και ειδικότερα των άρθρων 4, 5, 6 και 7 όπως τροποποιή¬ 
θηκε με τις διατάξεις του άρθρου 17 του ν. 3193/2003 (ΦΕΚ 
266/Α/20.11.2003). 

5. Την υπ’αριθμ. 0(2000) 3405/28.11.2000 απόφαση της 
Επιτροπής Ε.Κ. που αφορά την έγκριση του Κοινοτικού 
Πλαισίου Στήριξης όπως αυτή τροποποιήθηκε με την Ο 
(2004) 2414/3.12.2004 όμοια απόφαση, που εγκρίνει την 
αναθεώρηση του Κοινοτικού Πλαισίου Στήριξης. 

6. Την υπ’αριθμ. Ε(2001) 38/9.3.2001 απόφαση της Επι¬ 
τροπής Ε.Κ. που εγκρίνει το Ε.Π. "Απασχόληση και Επαγ¬ 
γελματική Κατάρτιση", όπως και την 0(2004) 5336/ 
16.12.2004 απόφαση της Επιτροπής με την οποία εγκρί- 
νεταιτο αναθεωρημένο Ε.Π. 

7. Την υπ’ αριθμ. 118267/14.12.2000 κοινή απόφαση 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εθνικής Οικονομίας και Οικονομικών και Εργα¬ 
σίας και Κοινωνικών Ασφαλίσεων για τη σύσταση και λει¬ 
τουργία της Ειδικής Υπηρεσίας Διαχείρισης του Ε.Π. Απα¬ 
σχόληση και Επαγγελματική Κατάρτιση (ΦΕΚ 1595/Β/ 2000) 
όπως τροποποιήθηκε με τις υπ’αριθμ. 399/3.9.2001 (ΦΕΚ 
1155/Β/5.9.2001), 103466/15.5.2003 (ΦΕΚ 631 /Β/ 21.5.2003) 
και 220219/21.1.2004 (ΦΕΚ 101/Β/23.1.2004) όμοιες κοινές 
υπουργικές αποφάσεις. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

8. Την υπ’αριθμ. 14650/ΔΙΟΕ85/17.3.2004 "Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών", ΦΕΚ 519/Β/17.3.2004. 

9. Το π.δ. 81/2002 (ΦΕΚ 57/Α/11.3.2002) "Συγχώνευση 
των Υπουργείων Εθνικής Οικονομίας και Οικονομικών στο 
Υπ. Οικονομίας και Οικονομικών". 

10. Το γεγονός ότι από την πρόταση αυτή προκαλείται 
ετήσια δαπάνη ποσού 95.000 ευρώ περίπου, η οποία θα 
αντιμετωπιστεί από πιστώσεις του κρατικού προϋπολογι¬ 
σμού. 

11. Το υπ’ αριθμ. 2974/12.11.2004 έγγραφο του 
ΥΠ.ΟΙΚ.Ο. με θέμα "Συμπλήρωση στελέχωσης ΕΥΔ Υπουρ¬ 
γείων και Περιφερειών μέσω προκήρυξης από στελέχη του 
Ιδιωτικού Τομέα". 

12. Την ανάγκη για κάλυψη των αναγκών της υπηρεσίας 
μας που θα προκύψουν για την προετοιμασία της Δ1 προ¬ 
γραμματικής περιόδου, αποφασίζουμε: 

Τροποποιούμε την κοινή υπουργική απόφαση υπ’αριθμ. 
118267/14.12.2000, όπως τροποποιήθηκε με τις υπ' 
αριθμ. 399/3.9.2001, 103466/ 15.5.2003 και 220219/ 
21.1.2004 όμοιες αποφάσεις, ως προς τον αριθμό του 
προσωπικού και την κατανομή του ανά κατηγορία εκπαί¬ 
δευσης, ως εξής: 

Αυξάνουμε κατά τρία (3) άτομα το προσωπικό της Ειδι¬ 
κής Υπηρεσίας, κατηγορίας ΠΕ και μεταφέρουμε μία (1) 
θέση κατηγορίας ΥΕ, στην κατηγορία ΔΕ, οπότε και κα- 
ταργείται η κατηγορία προσωπικού ΥΕ στην κοινή υπουρ¬ 
γική απόφαση και ο συνολικός αριθμός των στελεχών ανά 


κατηγορία, διαμορφώνεται ως ακολούθως: 

Α. Κατηγορία Πανεπιστημιακής Εκπαίδευσης 

41 άτομα. 

Β. Κατηγορία Τεχνολογικής Εκπαίδευσης 

4 άτομα. 

Γ. Κατηγορία Δευτεροβάθμιας Εκπαίδευσης 

3 άτομα. 

ΣΥΝΟΛΟ 

48 άτομα 


Κατά τα λοιπά εξακολουθεί να ισχύει η κοινή υπουργική 
απόφαση υπ’αριθμ. 118267/14.12.2000, όπως τροποποι¬ 
ήθηκε με τις κοινές υπουργικές αποφάσεις υπ’αριθμ. 
399/3.9.2001, 103466/15.5.2003 και 220219/ 21.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αοιθυ. 287826 (5) 

Σύσταση οργανικών θέσεων με σύμβαση εργασίας ιδιω¬ 
τικού δικαίου αορίστου χρόνου στον Οργανισμό Γε¬ 
ωργικής Επαγγελματικής Εκπαίδευσης, Κατάρτισης 
και Απασχόλησης (Ο. Γ.Ε.Ε.Κ.Α.) "ΔΗΜΗΤΡΑ" - Ν.Π.I .Δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
- ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την Κυ¬ 


βέρνηση και τα κυβερνητικά όργανα του άρθρου πρώτου 
του π.δ. 63/2005 ΦΕΚΑ'98. 

β) Του άρθρου 1 τουν. 3320/2005 (ΦΕΚ 48 Α) "Ρυθμίσεις 
θεμάτων για το προσωπικό του Δημοσίου και των νομικών 
προσώπων του ευρύτερου δημόσιου τομέα και για τους 
Ο.Τ.Α.". 

γ) Του άρθρου 11 του π.δ. 164/2004 (ΦΕΚ 134 Α -135 Α) 
"Ρυθμίσεις για τους εργαζόμενους με συμβάσεις ορισμέ¬ 
νου χρόνου στο δημόσιο τομέα". 

δ) Της υπ’ αριθμ. 37636/25.2.2000 (ΦΕΚ 281 Β) απόφα¬ 
σης Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Παιδείας και Θρησκευμάτων, Γε- 
ωργίας, και Οικονομικών "Κανονισμός Οργανωτικής 
Διάρθρωσης και Λειτουργίας των Υπηρεσιών του Οργανι¬ 
σμού Γεωργικής Επαγγελματικής Εκπαίδευσης Κατάρτι¬ 
σης και Απασχόλησης (ΟΓΕΕΚΑ) - ΔΗΜΗΤΡΑ». 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 
Β) κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
"Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης". 

3. Την υπ’ αριθμ. 14650/ΔΙΟΕ 85/17.3.2004 (ΦΕΚ 519 Β) 
απόφαση του Πρωθυπουργού και του Υπουργού Οικονο¬ 
μίας και Οικονομικών, "Καθορισμός αρμοδιοτήτων των 
Υφυπουργών Οικονομίας και Οικονομικών". 

4. Το υπ’ αριθμ. 1/4.11.2004 Πρακτικό του Υπηρεσιακού 
Συ μβουλίου του Ο. Γ. Ε. Ε. Κ. Α. "ΔΗ Μ ΗΤΡΑ" σύμφωνα με το 
οποίο έκρινε για κάθε ένα χωριστά ότι συντρέχουν οι νό¬ 
μιμες προϋποθέσεις για την υπαγωγή του προσωπικού 
στις διατάξεις του άρθρου 11 του π.δ. 164/2004, δεδομέ¬ 
νου ότι το προσωπικό αυτό πρόκειται εφεξής να καλύψει 
πάγιες και διαρκείς ανάγκες. 

5. Την υπ’ αριθμ. 161/17.3.2005 απόφαση του Β'Τμήμα¬ 
τος του ΑΣΕΠ περί υπαγωγής στις ρυθμίσεις του π.δ. 
164/2004 των συμβασιούχων του Ο.Γ.Ε.Ε.Κ.Α. "ΔΗΜΗ¬ 
ΤΡΑ". 

6. Την υπ’ αριθμ. 2/23.3.2005 απόφαση του Δ.Σ. του 
Ο.Γ.Ε.Ε.Κ.Α. "ΔΗΜΗΤΡΑ" σχετικά με την μετατροπή των 
συμβάσεων του ανωτέρω προσωπικού σε αορίστου χρό¬ 
νου και την εξουσιοδότηση του Δ/ντος Συμβούλου για την 
έκδοση της απόφασης κατάταξης. 

7. Το υπ’ αριθμ. 2318/1.6.2005 έγγραφο του 
Ο.Γ.Ε.Ε.Κ.Α. "ΔΗΜΗΤΡΑ" στο οποίο αναφέρεται ότι στην 
Κεντρική Υπηρεσία του προβλέπονται 4 κενές οργανικές 
θέσεις της ειδικότητας ΔΕ Διοικητικού - Λογιστικού (άρ¬ 
θρο 7 "Διάκριση θέσεων προσωπικού" του Κεφαλαίου Γ, 
του Κανονισμού Οργανωτικής Διάρθρωσης και Λειτουρ¬ 
γίας του Οργανισμού Ο.Γ.Ε.Ε.Κ.Α.'ΔΗΜΗΤΡΑ"), ενώ οι 
κατατασσόμενοι υποψήφιοι είναι 6. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 20.000,00 € περίπου για 
το έτος 2005, καθώς και για κάθε ένα από τα τέσσερα (4) 
επόμενα έτη ως ακολούθως: έτος 2006: 47.150,00 ευρώ, 
έτος 2007: 48.330,00 ευρώ, έτος 2008: 49.540,00 ευρώ, 
έτος 2009: 50.800,00 ευρώ. 

Η προκαλούμενη δαπάνη θα βαρύνει τις πιστώσεις του 
Προϋπολογισμού του Ο.Γ.Ε.Ε.Κ.Α. "ΔΗΜΗΤΡΑ"που επι¬ 
χορηγείται από το Υπουργείο Αγροτικής Ανάπτυξης και 
Τροφίμων, αποφασίζουμε: 

Συστήνουμε στην Κεντρική Υπηρεσία του Οργανισμού 
Γεωργικής Επαγγελματικής Εκπαίδευσης, Κατάρτισης 
και Απασχόλησης (Ο.Γ.Ε.Ε.Κ.Α.) "ΔΗΜΗΤΡΑ" - Ν.Π.Ι.Δ. 

δύο (2) οργανικές θέσεις με σχέση εργασίας ιδιωτικού δι¬ 
καίου αορίστου χρόνου στον κλάδο ΔΕ με ειδικότητα Δι¬ 
οικητικού - Λογιστικού, προκειμένου να καλυφθούν οι δια- 
πιστωθείσες πάγιες και διαρκείς ανάγκες κατ' εφαρμογή 
του π.δ. 164/2004. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. ΥΠ ΠΟ/ΓΔΑΠ Κ/ΔΜΕΕΠ/Γ1/Φ21 -ΣΤ/54685/780 (6) 

Ένταξη του έργου "Μουσειολογική - Μουσειογραφική 
μελέτη του Νέου Μουσείου Πατρών στο ΤΔΠΕΑΕ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του ν. 3028/2002, άρθρο 45 "Περί Προστασίας των 
Αρχαιοτήτων και εν γένει της Πολιτιστικής Κληρονομιάς" 
(ΦΕΚΑ/153/2002). 

β) του π.δ. 63/2005, άρθρο 90 "Κωδικοποίηση της Νο¬ 
μοθεσίας για την Κυβέρνηση καιτα Κυβερνητικά Όργανα" 
(ΦΕΚ/Α/98/22.4.2005). 

γ) του π.δ. 191/2003 "Οργανισμός Υπουργείου Πολιτι¬ 
σμού" (ΦΕΚ 146/Α/13.6.2003). 

2. Την υπ’αριθμ. ΥΠΠΟ/ΓΝΟΣ/49095/30.10.1991 "Μετα¬ 
βίβαση Αρμοδιοτήτων Υπουργού και δικαιώματος υπο¬ 
γραφής "κατ’ εντολή Υπουργού" στους Γεν. Γραμματέα, 
Γεν. Διευθυντές και Προϊσταμένους των Διευθύνσεων, 
Τμημάτων και Γραφείων της Κεντρικής Υπηρεσίας του 
ΥΠΠΟ" (ΦΕΚ987/Β/28.11.1991). 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού "Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη" (ΦΕΚ527/Β/24.3.2004 όπως 
αυτή διορθώθηκε στο ΦΕΚ 558/Β/2.5.2004). 

4. Το υπ’ αριθμ. 44460/6512/1.6.2005 έγγραφο της Γε¬ 
νικής Διεύθυνσης Αρχαιοτήτων και Πολιτιστικής Κληρο¬ 
νομιάς. 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
23/14.6.2005 Συνεδρίασή του, αποφασίζουμε: 

Α. Εγκρίνουμε την ένταξη του έργου "Μουσειολογική - 
Μουσειογραφική μελέτη του Νέου Μουσείου Πατρών" 
στο Ταμείο Διαχείρισης Πιστώσεων για την Εκτέλεση Αρ¬ 
χαιολογικών Έργων. 

Β. Εγκρίνουμε τη σύσταση επιτροπής, αποτελούμενης 
από τρεις (3) αρχαιολόγους, έναν (1) αρχιτέκτονα, έναν 
(1) πολιτικό μηχανικό και έναν (1) συντηρητή, έργο της 
οποίας θα είναι η εκπόνηση και υλοποίηση της μουσειο- 
λογικής καιμουσειογραφικής μελέτης γιατο νέο Μουσείο 
Πατρών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθμ. Φ30οικ.47116/3818 (7) 

Συμπληρωματικές ρυθμίσεις για την ίδρυση 
εμπορευματικών Κέντρων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τη διάταξη της παρ. 3 του αρ. 5 του ν. 3333/2005 (Α' 
91) "Ίδρυση και λειτουργία Εμπορευματικών Κέντρων και 
άλλες διατάξεις". 

2. Το άρθρο 90 του Κώδικα Νομοθεσίας για την Κυβέρ¬ 
νηση καιτα κυβερνητικά όργανα του άρθρου πρώτου του 
π.δ. 63/2005 ΦΕΚ Α'98. 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζει: 

Η απόφαση ίδρυσης Εμπορευματικών Κέντρων εκδίδε- 
ται ύστερα από γνώμη και του οικείου Γενικού Γραμματέα 
της Περιφέρειας εντός προθεσμίας 30 ημερών από την 
υποβολή του αιτήματος γνωμοδότησης. Αν η προθεσμία 
αυτή παρέλθει άπρακτη, η απόφαση εκδίδεται χωρίς τη 
γνώμη του Γενικού Γ ραμματέα της Περιφέρειας. 

Η ισχύς της παρούσας απόφασης αρχίζει από την ημερο¬ 
μηνία δημοσίευσήςτης στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 9 Αυγούστου 2005 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠ ΗΣ 
-♦- 

Αοιθυ. 7001/2/1354-ιε (8) 

Καθορισμός τοπικής αρμοδιότητας αστυνομικών 
Υπηρεσιών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τα άρθρα 8 παρ. 5 και 11 παρ. 6του ν. 1481/1984 "Ορ¬ 
γανισμός Υπουργείου Δημόσιας Τάξης" (Α' 152), όπως το 
δεύτερο άρθρο αντικαταστάθηκε με το άρθρο 1 παρ. 1 
του ν. 1590/1986 (Α'-49). 

2. Τα άρθρα 23 παρ. 2 και 28 παρ. 1 του ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση καιτα κυβερνητικά όργανα, που κυρώθηκε με το άρ¬ 
θρο πρώτο του π. δ/τος 63/2005 (Α'- 98). 

4. Το άρθρο 1 περίπτωση β' εδάφιο 4 της 7004/3/41-ε' 
από 26.4.2004 απόφασης του Υφυπουργού Δημόσιας Τά¬ 
ξης "Μεταβίβαση αρμοδιοτήτων Υφυπουργού Δημόσιας 
Τάξης σε υφιστάμενα υπηρεσιακά όργανα" (Β'- 720). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Καθορισμός τοπικής αρμοδιότητας. 

1. Καθορίζεται η τοπική αρμοδιότητα των κατωτέρω 
αστυνομικών Υπηρεσιών, που προβλέπονται από τις δια¬ 
τάξεις του π. δ/τος 107/2005 (Ά-162), ως εξής: 

α. Διεύθυνση Αλλοδαπών Αττικής. 

Ταυτίζεται με εκείνη της Γενικής Αστυνομικής Διεύθυν¬ 
σης Αττικής. 

β. Διεύθυνση Αλλοδαπών Θεσσαλονίκης. 

Ταυτίζεται με εκείνη της Γ ενικής Αστυνομικής Διεύθυν¬ 
σης Θεσσαλονίκης. 

γ. Τμήμα Αλλοδαπών Ανατολικής Θεσσαλονίκης. 

Περιλαμβάνει τις διοικητικές περιφέρειες των δήμων 
Θεσσαλονίκης, Αγίου Παύλου, Τριανδρίας, Καλαμαριάς, 
Πυλαίας, Χορτιάτη, Πανοράματος, Θέρμης, Βασιλικών, 
Επανομής, Μίκρας, Θερμαϊκού, Μηχανιώνας, Αγίου Γε¬ 
ωργίου, Ασπροβάλτας, Μαδύτου, Απολλωνίας, Καλλιν- 
δοίων, Κορωνείας, Σοχού, Αρεθούσης, καθώς και της κοι¬ 
νότητας Πεύκων. 

δ. Τμήμα Αλλοδαπών Δυτικής Θεσσαλονίκης. 

Περιλαμβάνει τις διοικητικές περιφέρειες των δήμων 
Συκεών, Νεαπόλεως, Σταυρουπόλεως, Ευόσμου, Αμπε¬ 
λοκήπων, Μενεμένης, Ελευθερίου - Κορδελιού, Πολί¬ 
χνης, Εχεδώρου, Καλλιθέας, Ωραιοκάστρου, Χαλάστρας, 
Αξιού, Αγίου Αθανασίου, Κουφαλίων, Χαλκηδόνος, Μυ- 
γδονίας, Ασσήρου, Λαχανά, Λαγκαδά, Βερτίσκου, Εγνα- 


τίας, της κοινότητας Ευκαρπίας, καθώς και των δημοτι¬ 
κών διαμερισμάτων Αθύρων και Ραχώνας του δήμου Πέλ¬ 
λας, του νομού Πέλλης. 

ε. Σταθμός Ελέγχου Διαβατηρίων - Συναλλάγματος Πει¬ 
ραιώς. 

Ασκεί τις αρμοδιότητες του διαβατηριακού και συναλ¬ 
λαγματικού ελέγχου στον καθορισθέντα ως σημείο εισό¬ 
δου - εξόδου χώρο του δήμου Πειραιώς. 

2. Δεν θίγεται η τοπική αρμοδιότητα των Τμημάτων Αλ¬ 
λοδαπών Αθηνών, Πειραιώς, Δυτικής Αττικής, Βορειοα¬ 
νατολικής Αττικής, Νοτιοανατολικής Αττικής καιΛαυρίου, 
καθώς και του Σταθμού Ελέγχου Διαβατηρίων - Συναλ¬ 
λάγματος Ελευσίνας, που προβλέπεται από τις διατάξεις 
της 7001/2/1122-ιδ από 19-1-2001 απόφασής μας. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2005 

Ο Αρχηγός κ.α.α. 

Ο Υπαρχηγός και Αναπλ. Αρχηγού 
ΓΕΩΡΓΙΟΣ ΚΑΝΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 


ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.θί.ςιΐ' - θ-ιτιθΜ: ννθβΓΠΒδΙβΓ @ ΘΙ. 9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α' από την ιστοσελίδα του Εθνικού Τυπογραφείου 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


( 2310)423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310)22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 βυ ιό προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίπΙθίΎίθΙ 

ΙτΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙβπΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























